open-index/open-wikipedia-markdown huggingface dataset:
Sportsklubben Varden

:*For idrettslaget fra Meråker med samme navn, se [[Idrettslaget Varden Meråker]].*
**Sportsklubben Varden** (stiftet 21. april 1918) var et idrettslag fra Tøyen i Oslo. Idrettslaget ble dannet i 1918 som en sammenslutning av gutteklubbene Brage og Varden. I klubbens første leveår ble den tatt opp i Kristiania Fotballkrets' C-klasse. I 1919 ble navnet endret til *Tøien Ballklubb*. Dette året tok klubben også ski på programmet, og i 1920 ble den opptatt i Norges Skiforbund.

3. april 1925 vedtok idrettslaget å melde seg ut av Norges Landsforbund for Idrett og delta aktivt i Arbeidernes Idrettsforbund, som den høsten året før hadde besluttet å bli medlem av. Etter å ha blitt slått ut i kvartfinalen i 1925, vant klubben i 1926 arbeidermesterskapet i fotball. I 1927 tok klubben tilbake sitt opprinnelige navn, Varden, men ble etter en uoverenstemmelse med *Arbeidernes fotballutvalg* nektet å delta i arbeidermesterskapet dette året. På generalforsamlingen 25 oktober 1927 meldte Varden seg dermed ut av AIF og inn igjen i Norges Landsforbund for idrett og i fotballforbundet. Klubben deltok fra 1928 i kretsserien i Oslo og ble i 1929 kretsmester klasse D.

Under generalforsamlingen i november 1934 gikk 28 av 45 fremmøtte inn for å melde klubben for andre gang inn i Arbeidernes Idrettsforbund. Siden det krevdes to tredjedels flertall for en slik beslutning, ble ikke forslaget vedtatt. Dermed valgte flertallet i idrettslaget å bryte ut og slå seg sammen med Sportsklubben Heimdal (stiftet 1931), som kort tid i forveien hadde gått inn i AIF. Sammenslutningen tok navnet navnet Arbeideridrettslaget Varden, og forble medlem i AIF fram til krigsutbruddet i 1940. 

15. februar 1946 slo Varden seg sammen med to andre tidligere arbeideridrettslag, Sportsklubben Brage og Sportsklubben Grane, og dannet Vahl Sportsklubb.

## Referanser




## Litteratur
*
*
*
Olivita

**OliVita AS** er et norsk aksjeselskap som produserer og distribuerer det patenterte Omega-3 tilskuddet **OliVita**. Firmaet ble etablert i 2002 og har hovedkontor i Tromsø. Produktet er basert på 20 års forskning fra Universitetet i Tromsø og er det eneste Omega-3 tilskuddet på markedet med kombinasjonen selolje og olivenolje.

## Historie

**OliVita** er basert på flere kliniske studier med tilsammen 1200 deltakere utført fra 1986 av professorene Bjarne Østerud og Edel O. Elvevoll ved Universitetet i Tromsø.

## Produktet

**OliVita** er en blanding av raffinert selolje og kaldpresset olivenolje. Seloljen er rik på omega-3 og har betydelig mer av den gunstige fettsyren DPA enn fiskeolje og krillolje, i tillegg til EPA og DHA-fettsyrene.
Olivenoljen er rik på naturlige antioksidanter, som har en viktig funksjon ved å beskytte mot oksidasjon (harskning) av flerumettede fettsyrer (inkludert omega-3) i kroppen. I tillegg inneholder olivenoljen fettsyren omega-9. Antioksidantene samvirker også med omega-3 og beskytter kroppen mot reaksjoner som kan føre til åreforkalkning, blodpropp, hjerneslag, psoriasis og leddgikt.  Seloljen i olivita kommer fra New Foundland i Canada og raffineres i Norge.

## Patent

OliVita er en patentbeskyttet blanding av selolje og kaldpresset olivenolje 

## Se også
* Omega 3
* Olivenolje

## Referanser


## Eksterne lenker
* OliVita AS hjemmeside
Vahl Sportsklubb

**Vahl Sportsklubb** (stiftet 21. april 1918) var et norsk idrettslag fra Oslo. Klubben hadde tilhold i områdene rundt Rudolf Nilsens plass (tidligere Vahls plass) på Tøyen.

Vahl Sportsklubb ble dannet 5. februar 1946 da de tre tidligere arbeideridrettslagene Sportsklubben Brage, Sportsklubben Grane og Sportsklubben Varden besluttet å slå seg sammen. Sammenslutningen valgte å beholde stiftelsesdatoen til Varden, som var den eldste klubben.

Vahl hadde aktivitet innen bandy, fotball, håndball, ishockey, orientering, skiidrett og skøyter. Klubben arrangerte skøyteløp på Vahls plass inntil midt på 1960-tallet. Klubben gikk i oppløsning en gang etter dette.

## Referanser
Fuglesang

**Fuglesang** kan ha flere betydninger.

**Personer:**
* Christer Fuglesang, svenskfødt amerikansk astronaut
* Jakob Fuglsang, dansk sykkelrytter
* Kåre Fuglesang, norsk fiolinist
* Nils Jørgen Fuglesang, norsk flyger
* Rolf Jørgen Fuglesang, norsk NS-politiker
* Signe Horn Fuglesang, norsk kunsthistoriker og forfatter

**Annet:**

* *Fuglesang/Fågelsång* - en svensk fuglebok av Jan Pedersen og Lars Svensson, med lydeksempler 
* Jacob Sann: *Fuglesangen, hvordan en kan lære å kjenne den. 30 fugler – sang og lokk* - en norsk fuglebok, (Norli, 1951)
* Fuglesangen, en av Nordvestøyene på Svalbard
* Asteroiden 11256 Fuglesang, oppdaget av Claes-Ingvar Lagerkvist
* Et tidligere forsvarstårn på Akershus festning
* Fuglsang (Lolland) Et dansk gods med kunstmuseum
Michael Herrera

**Michael Herrera** (født 5. juni 1985) er en cubansk friidrettsutøver, som konkurrerer i sprintløp. Han representerte Cuba under Sommer-OL 2012, der han ble utslått i de innledende rundene på 200 meter.

## Referanser


## Eksterne lenker
*
Konkylie

En **konkylie** er et tomt bløtdyrskall etter et marint bløtdyr, som oftest havsnegler i familien Strombidae (egentlige konkyliesnegler), men opprinnelig ble alle skall etter bløtdyr kalt konkylier. Dette er tropiske snegler som finnes i vestindiske farvann. Skallene er populære samleobjekter, som noen steder også har blitt brukt som betalingsmiddel. De karakteristiske skallene er spiralsnodd og forsynt med tapper og pigger. Det er bygget opp av flere lag. På innsiden ligger det et lag av perlemor, i midten et lag med en kalklignende substans, og ytterst et beskyttende lag som kan være fargerikt. Studier av skallene kalles konkologi.

## Se også
* Muslingskall
* Skall
* Muslinger
* Sneglehus
* Bløtdyr

## Referanser
FLK «Guvernøren» (1891)

__NOTOC__

**FLK «Guvernøren»** var et flytende hvalkokeri eid av den norske rederen Haldor Virik gjennom selskapet A/S Odd. Skipet ble bygget i 1891 som lasteskip DS «Europe» ved Palmer's Engineering Co. Ltd. i Newcastle, England for National Steamship Company i Liverpool. I 1907 ble hun solgt til Atlantic Transport Comapany, Liverpool, og omdøpt «Mobile». Hun ble på nytt solgt i 1911, denne gang til A/S Quilimane (Thøger Andresen, Larvik) og omdøpt «Thøger».

Fra november 1911 til mai 1912 ble skipet bygget om til hvalkokeri ved Framnæs Mekaniske Værksted i Sandefjord. Det var den til da mest omfattende ombyggingen foretatt ved verftet, og kokeutstyret var det mest moderne på markedet.

Etter en svak fangstsesong utenfor Afrika-kysten, ble «Thøger» i 1913 kjøpt inn av Haldor Virik i Sandefjord og omdøpt FLK «Guvernøren». Gjennom hvalfangstselskapet Odd hadde Virik lisens til å drive fangst i Antarktis. I sin andre fangstsesong, liggende i Wilhelmina Bay på vestsiden av Antarktishalvøya, brøt det ut brann om bord. Både skipet og lasten, bestående av 16&nbsp;615 fat hvalolje, gikk tapt. Ingen av besetningen omkom.

Odd hadde fra 1919 til 1921 et annet flytende kokeri ved navn «Guvernøren».

## Se også
*Liste over flytende hvalkokerier

## Referanser


## Eksterne lenker
* 1913 DS/Flk GUVERNØREN (1)(004191302) lardex.net
Aaron Brown

**Aaron Brown** (født 1992) er en canadisk friidrettsutøver, som konkurrerer i sprintløp. Han representerte Canada under Sommer-OL 2012, der han ble utslått i semifinalen på 200 meter.

I 2019 deltok han på 100 meter under VM i friidrett 2019 der han kom på 8. plass i finalen.

I 2021 tok han 6. plass på 200 meter da han representerte han landet sitt under Sommer-OL 2020 i Tokyo.

## Referanser


## Eksterne lenker
*
Meißnischen Fürstengroschen

**Meißnischen Fürstengroschen** eller **Fürstengroschen** er benevnelsen på to typer mynter i middelalderen:
* (1) Det er benevnelsen på en type mynter som ble preget av kurfyrste Friedrich av Sachsen og  Markgreve Friedrich II. av Meißen (1323&ndash;1349) etter forbilde av Praha Groschen
* (2) Groschen som var inndelt i 12 Meißnischen Pfennigen. Etter en beslutning av den nedersaksiske myntforeningen i 1555, ble 21 Groschen gitt verdien 1 Goldgulden. Fra 1572 ble de preget med rikseplet på baksiden, og derav også kalt Apfelgroschen.

## Eksterne lenker
* Fürstengroschen på Numispedia
Bruno de Barros

**Bruno Lins Tenório de Barros** (født 1987) er en brasiliansk friidrettsutøver, som konkurrerer i sprintløp. Han representerte Brasil under Sommer-OL 2012, der han ble utslått i semifinalen på 200 meter.

## Referanser


## Eksterne lenker
*
FLK «Guvernøren»

**FLK «Guvernøren»** kan vise til:

*FLK «Guvernøren» (1889) – flytende hvalkokeri
*FLK «Guvernøren» (1891) – flytende hvalkokeri
Alex Wilson

**Alex Wilson** (født 19. september 1990 i Kingston på Jamaica) er en jamaicanskfødt sveitsisk friidrettsutøver, som konkurrerer i sprintløp. Han har flere nasjonale titler i Sveits, og har individuelt bronse på 200 meter fra EM 2018 som fremste internasjonale meritt. 

## Idrettskarriere
### 2010
Wilson deltok i EM i friidrett 2010, men kom sist i sitt innledningsheat på 200 meter, og gikk ikke videre til semifinalen. Sveits deltok i Second League under Lag-EM i friidrett 2010, og vant der 4 x 100 meter stafett. Han løp også 200 meter, der han kom på sjetteplass.

### 2011
Sveits rykket opp til First League ved Lag-EM i friidrett 2011, og vant igjen 4 x 100 meter stafett, med Wilson på laget, og han fikk sjuende beste tid på 200 meter, der han løp på 20,88. I U23-EM i friidrett 2011 løp han på 20,68 i semifinalen på 200 meter, men løp på 21,07 i finalen og endte på sjuendeplass. 

I VM i friidrett 2011 ble han slått ut i innledningsheatet på 200 meter, med 45. beste tid, og Sveits deltok på 4 x 100 meter stafett, men fullførte ikke innledningsheatet. 

### 2012
Han deltok på 200 meter i EM i friidrett 2012, og fikk åttende beste tid i semifinalene, men ble ikke blant de åtte som gikk til finalen. Sveits kom her på femteplass på 4 x 100 meter stafett. Under sommer-OL 2012 deltok han på 200 meter, og løp på 20,57 i innledningsheatet, men ble slått ut i semifinalen der han løp på 20,85. 

I Weltklasse i august kom han på sjuendeplass på 200 meter.

### 2013
Wilson deltok på 200 meter i VM i friidrett 2013 i Moskva. Der løp han på 21,11 i innledningsheatet, som var 37. beste tid, og gikk ikke videre til semifinalene.

### 2014
Sveits deltok i Second Leauge i Lag-EM i friidrett 2014, og Wilson fikk der gull på både 200 meter individuelt og på 4 x 100 meter stafett. I EM i friidrett 2014 ble han slått ut i semifinalen på 200 meter, med 13. beste tid, og Sveits kom på fjerdeplass på 4 x 100 meter stafett, mindre enn et tidels sekund unna bronsen. I Athletissima-stevnet kom han på åttendeplass på 200 meter.

### 2015
Sveits deltok i IAAF World Relays 2015, men fullførte ikke 4 x 100 meter stafett, der Wilson deltok. Wilson deltok også i Lag-EM i friidrett 2015, der Sveits deltok i First League. Wilson kom der på femteplass på 100 meter og niendeplass på 200 meter.

### 2016
Wilson ble slått ut i semifinalen på 100 meter under EM i friidrett 2016, men nådde finalen på 200 meter, der han kom på sjuendeplass. Sveits kom også på sjuendeplass på 4 x 100 meter stafett. 

### 2017
I Diamond League-stevnet Bauhaus-Galan kom han på sjuendeplass på 100 meter. Sveits deltok i Second League i Lag-EM i friidrett 2017. Wilson kom der på andreplass på 200 meter, bak Ramil Guliyev fra Tyrkia. Sveits vant begge stafettene, både 4 x 100 meter og 4 x 400 meter, med Wilson på begge distansene. 

Han representerte Sveits under VM i friidrett 2017, men ble slått ut i semifinalen på 100 meter.

### 2019
Han deltok på 100 meter under VM i friidrett 2019 der han ble slått ut i forsøksheatene.

## Referanser


## Eksterne lenker
* 
*  Profil hos AllAthletics.com 
* Website Alex Wilson
Anaso Jobodwana

**Anaso Jobodwana** (født 1992) er en sørafrikansk friidrettsutøver, som konkurrerer i sprintløp. Han representerte Sør-Afrika i Sommer-OL 2012, der han kom sist i finalen på 200 meter. Han representerte igjen landet sitt i VM i friidrett 2015 i Beijing, der han ble diskvalifsert på grunn av tyvstart i kvartfinalene på 100 meter. På 200 meter kvalifiserte han seg derimot til finalen, hvor han vant bronsemedalje med tiden 19.87, hvilket var nasjonal rekord.

I 2021 representerte han Sør-Afrika under Sommer-OL 2020 i Tokyo på 200 meter der han ble utslått i semifinalen.

## Referanser


## Eksterne lenker
*
Marcin Marciniszyn

**Marcin Marciniszyn** (født 7. september 1982) er en polsk friidrettsutøver, som konkurrerer i sprintløp. Han representerte Latvia under Sommer-OL 2012, der han ble utslått i de innledende rundene på 400 meter.

## Referanser


## Eksterne lenker
*
Vissedal

**Vissedal** er et dalføre som går fra Søndeled i Risør kommune til Øvrebygda i Gjerstad kommune. Dalføret begynner ved Havrefjell i Nissedal kommune i Telemark fylke og går gjennom hele Gjerstad kommune og slutter nede ved Søndeled i Risør kommune.

Navnet Vissedal kommer fra vannet Visser som skal ha vært et eldre navn på Gjerstadvatnet. Navnet Vissedal gikk ut av skriftlige kilder på 1600-tallet, men er bevart i folkemunne og også i Vissedal barnehage i Gjerstad kommune.

## Referanser


## Litteratur
* Søndeled historielag, årskrift 1977.
Deon Lendore

**Deon Lendore** (1992–2022) var en trinidadsk friidrettsutøver, som konkurrerte i sprintløp. Han representerte Trinidad og Tobago under Sommer-OL 2012, hvor han ble utslått i de innledende rundene på 400 meter. Lendore døde i en bilulykke i Texas, 10. januar 2022.

Lendore vant en olympisk bronsemedalje i friidrett under OL-2012 i London. Han var med på stafettlaget fra Trinidad og Tobago som kom på tredjeplass på 4 x 400 meter stafett for menn bak Bahamas og USA. De andre på laget var Lalonde Gordon, Jarrin Solomon og Ade Alleyne-Forte.

Han deltok på Trinidad og Tobagos lag som kom på 8. plass på 4 × 400 meter under Sommer-OL 2020 i Tokyo.

## OL-medaljer
*  2012  London - Bronse i friidrett, 4 x 400 meter, menn  Trinidad og Tobago

## Referanser


## Eksterne lenker
*
Kristian Audne

**Kristian Audne** (født 7. februar 1860 på Leka, død 7. februar 1947 på Leka) var lærer, nynorskforkjemper og oversetter, som det meste av livet arbeidet som lærer ved Vefsn folkehøgskole i Mosjøen.

Fra fødselen het han *Christian Julius Gjertsen*, og på vitnemålet fra lærerutdanningen på Klæbu seminar 1880 sto det *Kristian Julius Gjertsen Aune*. Inspirert av norskdomskampen og studiene i gammelnorsk fornorsket han etterhvert navnet ytterligere, til *Kristian Audne*. Han fikk avgjørende inntrykk på Marius Hægstads «målkurs» for lærere somrene 1887, 1891 og 1894. Fra 1880 til 1899 arbeidet han som folkeskolelærer i hjembygda, før han i 1899 fulgte  til Vefsn for å starte folkehøgskole. Her arbeidet han til 1927, med særlig interesse for fagene norsk og gammelnorsk. 

Utenom lærergjerningen engasjerte han seg i Vefsn for å starte mållag og bygdemuseum, og han gjennomførte dialektstudier. Som oversetter fra gammelnorsk står han bak verk som *[[Kongespegelen]], [[Håkon Håkonssons saga|Soga um Håkon Håkonsson]]* og diktet *[[Harmsol]]* i serien Norrøne bokverk. Han bidro også til den nynorske «Fyrebilsbibelen» (1921) med Første krønikebok. Da han som pensjonist bosatte seg på Leka var det med planer om å skrive en bygdebok, men dette prosjektet lyktes han ikke med å fullføre.

## Referanser


## Kilder
* Kristian Halse. «Kristian Audne (1860-1947)». I: *Far etter fedrane, årbok for Vefsn, Grane og Hattfjelldal*, 1987. ISBN 82-90775-17-2
Vardøya (Risør)

**Store Vardøya** er en øy i Søndeled i Risør kommune. 
På Vardøya ligger badeplassene Breibukt og Perleporten.
Tiexi (Siping)

**Tiexi** (kinesisk: 铁西区; pinyin: *Tiěxī Qū*) er et bydistrikt i byprefekturet Siping i provinsen Jilin i Folkerepublikken Kina. 

Arealet var på 169&nbsp;km² og teller 268.411 innbyggere (2005).

## Administrative enheter
**Subdistrikter:**
*Renxing (仁兴街道), Yingxiong (英雄街道), Dizhi (地直街道), Zhanqian (站前街道), Beigou (北沟街道)
**Kommuner:**
*Tiaozihe (条子河乡), Pingxi (平西乡)

## Referanser


## Eksterne lenker
* Infoside
Tiedong

**Tiedong** kan være:
*Bydistriktet Tiedong i byprefekturet Anshan i provinsen Liaodong i Folkerepublikken Kina,
*Bydistriktet Tiedong i byprefekturet Siping i provinsen Jilin i Kina.
Føydalt tjenestearbeid

**Føydalt tjenestearbeid** (tysk: *Frondienst*, engelsk: *socage*) er en betegnelse på bønders tjenestearbeid for føydalherrene under føydalsamfunnet. En bonde eide f.eks. landet i bytte med en klart definert, fastsatt betaling som føydalherren skulle motta ved spesifiserte tidsintervaller. Bonden hadde i sin tur visse føydale forpliktelser til bonden og kronen. I teorien kunne dette innebære å forsyne føydalherren med varer, men oftest var det en betaling med penger, dvs. husleie.
Dong Bac

**Dong Bac** (vietnamesisk: **Đông Bắc**, «Nordøst») er en av Vietnams regioner som ligger øst for Den røde elv. Regionen har elleve provinser og ligger nordøst for hovedstaden Hanoi, nær grensen til Kina. Regionen har om lag ti millioner innbyggere.

Her ligger også byen Cam Pha.

## Provinser i Đông Bắc-regionen

* De to provinsene Lao Cai og Yen Bai blir som oftest ansett for å være en del av Nordvest-regionen, Tây Bắc.

## Eksterne lenker
* Kart over nordøstlige Vietnam med elver
Tiedong (Siping)

**Tiedong** (kinesisk: 铁东区; pinyin: *Tiědōng Qū*) er et bydistrikt i byprefekturet Siping i provinsen Jilin i Folkerepublikken Kina.

Det har et areal på 572&nbsp;km² og teller ca. 312&nbsp;000 innbyggere (2005).

## Eksterne lenker
* Infoside
Josef Suk (komponist)

**Josef Suk** (1874–1935), var en tsjekkisk komponist og fiolinist.

## Liv
Suk studerte ved konservatoriet i Praha fra 1885 til 1892. Lærere var Antonín Dvořák og .  I 1898 giftet han seg med Dvořáks eldste datter, Otilie «Otilka» Dvořáková (1878–1905). Deres eneste barn, Josef (1901–1951), var far til den kjente fiolinisten Josef Suk (1929 - 2011).  «Otilka» døde allerede i 1905 og komponisten giftet seg ikke opp igjen.

Sammen med tre medstudenter dannet Suk *České kvarteto* («Den tsjekkiske kvartetten») der han spilte andrefiolin store deler av livet. Fra 1922 underviste han ved konservatoriet i Praha. Av elever kan nevnes Bohuslav Martinů,  og .

## Verk
Suks tidlige verk er holdt en romantisk stil inspirert av Dvořák og Johannes Brahms. Eksempler er Serenade for strykere op. 6, som minner om Dvořáks serenade, og *[[Symfoni]] i E-dur* op. 14. Som eksempler på mellomstasjoner på veien mot Suks modne stil kan nevnes *Fantasi for fiolin og orkester i g-moll* op. 24, *Fantastické Scherzo* op. 25 og tonediktet *Praga* op. 26. 
 
I løpet av året 1904/1905 mistet Suk både sin høyt verdsatte svigerfar og sin kjære hustru «Otilka», og disse traumatiske opplevelsene åpnet veien for et selvstendig tonespråk: den femsatsige symfonien *[[Asrael]]* op. 27, oppkalt etter en dødsengel, var opprinnelig tenkt som et rekviem til Dvořák, men ble etter hustruens død utvidet med de to siste satsene. Et knapt motiv går gjennom verket, først kan det virke kaldt og ubarmhjertig, men framtrer mer forsonlig i finalens festlige koral. Verket inneholder Dvořák-sitater: i andre sats grunnmotivet fra Requiem, senere Skogvokterens sang fra *[[Rusalka (Dvořák)|Rusalka]]*. Asrael er et bemerkelsesverdig verk som i omfang og intensitet kan minne om uttrykket til Gustav Mahler.

Suk fortsatte i sin nye stil med  *Pohádka léta* op. 29 («Et sommereventyr»), som i likhet med Asrael er preget av sorgarbeid – selv om det er lysere. Orkestreringen og den moderne harmonikken gir verket et lysende klanglig preg, uttrykket kan i motsetning til dramaet i Asrael-symfonien karakteriseres som en egenartet syntese av lykkefølelse og sorg.

Det neste symfoniske verket, *Zrání* op. 34 («Modning»), tok det ham hele fem år å fullføre. Verket er svært komplekst både formmessig og stilistisk, han gjorde flere konsertreiser med den tsjekkiske kvartetten i samme periode og i tillegg brøt første verdenskrig ut. Det ensatsige tonediktet med en spilletid på rundt tre kvarter er basert på et dikt av Antonín Sova der modningen i naturen sammenlignes med menneskelig modning. 

## Referanser


## Litteratur
* Vladimír Karbusický: *Mahler und Suk.* I Matthias Theodor Vogt (red.): *Das Gustav-Mahler-Fest. Hamburg 1989*. Bärenreiter, Kassel u. a. 1991, ISBN 3-7618-1015-6, S. 313–332.

## Eksterne lenker
* 
*  Josef Suk på klassika.info
* 
* Første sats av ''Serenade'' op. 6, Det slovakiske kammerorkester, 2008, youtube.com
Yitong

** Yitong** for mandsjuene (kinesisk: 伊通满族自治县; pinyin: *Yītōng mǎnzú Zìzhìxiàn*) er et autonomt fylke i byprefekturet Siping i provinsen Jilin i Folkerepublikken Kina.

Befolkningen var på  innbyggere i 1999.

## Autonome enheter
**Storkommuner:**
*Yitong (伊通镇), Yingchengzi (营城子镇), Kaoshan (靠山镇), Ma'anshan (马鞍山镇), Dashushan (大孤山镇), Xiaohushan (小孤山镇), Yidan (伊丹镇), Jingtai (景台镇), Xiwei (西苇镇).

**Kommuner:**
*Wuyi (五一乡), Xinjia (新家乡), Aimin (爱民乡), Dongjianshan (东尖山乡), Sandao (三道乡), Huanglingzi (黄岭子乡), Banshimiao (板石庙乡), Dijuzi (地局子乡), Toudao (头道乡), Erdao (二道乡), Xinxing (新兴乡), Fazhan (发展乡), Moliqing (莫里青乡).

## Referanser


## Eksterne lenker
* Lokalregjeringens hjemmesider 
* Updated Jurchen-Manchu autonomous regions
* Yitong Manzu bowuguan
Daundre Barnaby

**Daundre Barnaby** (født 12. september 1990 i Saint Ann's Bay, død 27. mars 2015 på Saint Kitts) var en canadisk friidrettsutøver, som konkurrerer i sprintløp. Han representerte Canada under Sommer-OL 2012, der han ble utslått i de innledende rundene på 400 meter.

## Referanser

## Eksterne lenker
*
Norges Motorsportforbund

**Norges Motorsportforbund** (**NMF**) er et fleridrettsforbund for all motorsport innenfor Norges idrettsforbund og olympiske og paralympiske komité. Forbundet en sammenslåing av fire tidligere forbund – Norges Båtsportforbund, Norges Motorsykkelforbund, Norsk RC-Bilforbund og Norges Snøscooterforbund – som nå kalles seksjoner og har betydelig grad av selvstyre.

NMF ble stiftet den 13. oktober 2001, men har røtter tilbake til 1916 da Norges Motorcycle Club ble stiftet den 28. august. Forbundets høyeste organ er forbundstinget som avholdes hvert fjerde år. NMF har i tillegg forbundstingsvalgte utvalg og forbundsstyrevalgte fagutvalg.

De ulike klubbene i NMF har til sammen mer enn 40&nbsp;000 medlemmer.

NMF har seks regioner for å organisere samarbeid mellom klubbene om konkurranser og andre oppgaver for å ivareta motorsporten. I noen av regionene er det etablert regionale kompetansesentre hvor forbundet har ansettelsessamarbeid om regionale idretts- og aktivitetskonsulenter. De seks regionene er:
* Region Innlandet
* Region Midt-Norge
* Region Nord-Norge
* Region Sør-Norge
* Region Vest-Norge
* Region Øst-Norge

## Se også
* Norges Bilsportforbund
* Kongelig Norsk Automobilklub
* Norsk Motor Klubb
* Liste over racerbaner i Norge

## Referanser


## Eksterne lenker
*
Øystein Eliassen

**Øystein Eliassen** (født 21. mai 1922 på Ikornnes, død 6. mars 1997) var en norsk politiker. Hans foreldre var Anna f. Grebstad og Erling Eliassen. Etter få år flyttet familien til Vik og senere Aure.

I ungdomsåra var han med i speideren, losjen og styremedlem i Sykkylven fril. ungdomslag og Sykkylven idrottslag (kasserer). Eliassen var med og startet *Sykkylvsbladet* og var forretningsfører der fra starten av.

## Kulturelt og politisk arbeid
Det kulturelle arbeidet førte ham inn i politikken. Han ble valgt inn i kommunestyret første gang i 1945 for perioden 1946–1947. Etter en pause ble han valgt inn på nytt fra 1. januar 1956. Han gikk først ut 31. desember 1987, og satt i alt 34 år. I formannskapet var han medlem i 16 år, ordfører 6 år (1970–75) og varaordfører de to åra før. Han satt i flere kommunale nemnder: trygdekassestyret, tomtetingingsutvalget, formann i idrettutvalget, formann i opplysningsrådet, formann i bygdesoge- og museumsnemnda fra og med 1974, formann i forliksrådet frå 1967.

Prosjekt som ble løst i hans tid i politikken, var ny sjukeheim, småbåthavn på Aure, ny prestebolig, byggefelt i Tusvik, på Ikornnes, i Straumgjerde, Grebstadlia på Grebstad og i Ramstaddal.

Da Eliassen sluttet i kommunestyret i 1987, fikk han KS-medaljen.
## Fylkespolitiker
I fylkestinget møtte han som valgt representant 1970/75. I 1975 meldte han seg ut av Det norske Arbeiderparti, som han hadde representert til da, og stilte på «Upolitisk fylkesliste» og ble valgt for åra 1976/83. I alt satt han fire år på fylkestinget, derav 8 år i fylkesutvalget. Han var med i ei rekke nemnder på fylkesplan.  Han ble også valgt som fylkets representant i styret for L/L Tussa Kraft, Møre og Romsdal Materialprøvingsanstalt og Sykkylven skole-, daghjem og internat. Han var formann 1970-1987 i A/S Aursnes Ferjekai, som finansierte ny riksveg Aure – Aursnes, flytting av ferjeleiet fra Aure til Aursnes 1973 og ny riksveg Aure – Tynes 1986.

Han var også formann i byggenemnda for ny kai på Aure (ferdig 1986) og  var i styret for Sykkylven Godsterminal A/S, som bygde nytt terminalbygg i 1986.

## I arbeidslivet
* 1937–45: fabrikkarbeider 
* 1946–50: butikkbetjent, kontormann (regnskapsfører) 
* 1951–90: likningssjef i Sykkylven kommune

## Kilder
* Kommunestyreprotokollar Sykkylven kommune 1945-1989
* Sykkylven sogenemnd si årbok 1996
* Intervju med Øystein Eliassen 1992
* Sykkylvsbladet 8. mars 1996
Trịnh Quốc Việt

**Trịnh Quốc Việt** (født 4. desember 1966) er en tidligere profesjonell sportsskytter (pistol) fra Vietnam, og representerte hjemlandet. Han deltok under Sommer-OL 1996 i grenen skyting. I 1996 var han med i 50 m pistol hvor han ble nummer 44 av 45 deltagere.

## Eksterne lenker
*
Nguyễn Mạnh Tường

**Nguyễn Mạnh Tường** (født 15. juni 1960) er en profesjonell sportsskytter (pistol) fra Vietnam, og representerer hjemlandet. Han deltok under Sommer-OL 2004 og i 2008 i grenen skyting. I 2004 var han med i 10 m luftpistol hvor han ble nummer 41 av 47 deltagere. Under Sommer-OL 2008 var han på nytt med og skjøt, denne gangen både i 50 m pistol hvor han tok en 37.-plass av 45 skyttere, og i 10 m luftpistol, hvor tok han en 33.-plass. Han var Vietnams eldste utøver under Sommer-OL 2008 med sine 48 år.

## Referanser




## Eksterne lenker
*
Nguyễn Trung Hiếu

**Nguyễn Trung Hiếu** (født 21. september 1979 i Hanoi i Vietnam) er en tidligere profesjonell sportsskytter (pistol) fra Vietnam, og representerte hjemlandet. Han deltok under Sommer-OL 2000 i grenen skyting. I 2000 var han med i 25 m silhuettpistol hvor han ble nummer 17 av 20 deltagere.

## Eksterne lenker
*
20.00 med Raske Menn

***20.00 med Raske Menn*** er et norsk humorprogram med Raske Menn som gikk på TV 2 i 2012. Programmet bestod av en rekke sketsjer der det ble harselert med nyhetsprogrammer.

Programmet ble en beskrevet som seermessig skuffelse. Det hadde 241 000 seere i snitt. Siste episode ble sett av 179 000.

## Referanser
Tay Bac

**Tay Bac**, vietnamesisk **Tây Bắc** (nordvest) er en av Vietnams regioner som ligger vest for Den røde elv. Regionen har fire provinser og ligger nordvest for hovedstaden Hanoi, nær grensen til Laos. Regionen har et innbyggerantall på om lag to og en halv millioner.  

Vietnams høyeste fjell, Fansipan, ligger i nordøst-regionen, nærmere bestemt i Lao Cai-provinsen.

## Provinser
Regionen består av fire provinser. I tillegg regnes de to provinsene Lao Cai og Yen Bai normalt til denne regionen, selv om de formelt tilhører Nordøst-regionen, Đông Bắc.

## Referanser
Dietrich Stobbe

**Dietrich Stobbe** (født 25. mars 1938 i Weepers i Ostpreußen i Tyskland, død 19. februar 2011 i Berlin) var en tysk politiker fra SPD. Stobbe var utdannet statsviter. Han var fra 1977 til 1981 regjerende borgermester i Berlin og fra 1983 til 1990 medlem av Forbundsdagen for Vest-Berlin.

## Referanser


## Eksterne lenker
* 
* Biografi på berlin.de Besøkt 29. august 2012
Norge under Paralympiske sommerleker 2012

**[[Norge]]** sendte en tropp på 22 deltakere til de **[[paralympiske sommerleker 2012]]** i London. De norske utøverne deltok i ni forskjellige idretter.
## Medaljer

## Deltakere
### Boccia
* Roger Aandalen

### Bordtennis
* Tommy Urhaug
* Andreas Aulie
* Aida Dahlen

### Bueskyting
* John Olav Johannessen

### Friidrett
* Runar Steinstad

### Ridning/ Para dressur
* Anne Cecilie Ore
* Jens Lasse Dokkan
* Marianne Muri

### Seiling
* Aleksander Wang-Hansen
* Per Eugen Kristiansen
* Marie Solberg
* Bjørnar Erikstad

### Skyting
* Paul Aksel Johansen
* Sonja Tobiassen
* Bjørn Morten Hagen

### Svømming
* Sarah Louise Rung
* Mariann Vestbøstad Marthinsen
* Mina Marie Heyerdahl Klausen
* Marianne Fredbo

### Sykkel
* Morten Jahr
* Glenn Johansen

## Kilder
* *Norske deltakere*. Artikkel i Fædrelandsvennen 29. august 2012 side 21
Carl Berner (strøk)

**Carl Berner** er et strøk i indre øst i Bydel Grünerløkka i Oslo. Navnet kommer av Carl Berners plass, som er strøkets kjerne, men strøket strekker seg langt utover selve plassen.

## Beliggenhet
Carl Berner er som vanlig i indre by bebygd med blokkbegyggelse, gjerne 5,5 etasjers blokker bygd av rød murstein. Man ser derfor et klart arkitektonisk skille mot Hasle i øst (grense ved Gjøvikbanen) og Frydenberg i nordøst (med Hekkveien og Fougners vei) ved at disse har småhusbebyggelse. I de andre retningene er bebyggelsen ganske lik. I nord inkluderer Carl Berner også begynnelsen av Hasleveien, og grenser dermed mot Sinsen i nord.

I sørøst ligger Ola Narr (sør for Frydens gate) og litt øst for dette den nordligste delen av Tøyenparken (sør for Grenseveien). Mot sørvest er grensa mot Rodeløkka nord for Hammerfestgata.

I vest kan til en viss grad hele området mellom Dælenenggata i sør, Fagerheimgata i vest, og Rosenhoffgata i nord, men uten Rodeløkkens kolonihager, sies å være en del av strøket. Dermed grenser man også til Dælenenga i vest og Rosenhoff i nordvest.
Harstad Travpark

**Harstad Travpark** er en travbane (totalisatorbane) som ligger i Harstad i Troms. Travbanen ligger på Langmoan ved Åsegarden, ca. 5 kilometer fra Harstad sentrum. Den ble bygd i 1995 og er 970 meter lang. Banen er eid av Nord-Norge Travforbund, og driftes av Totonor. Ifølge travparkens nettside er Harstad Travpark verdens nordligste helårs totalisatorbane.

Harstad og Oppland Travlag ble stiftet 1. januar 1917, og holdt mange travløp på is de neste årene, før aktiviteten gikk i stå. Harstads første travbane lå på Oldersletta, og var i bruk fram til 1968. I 1979 ble travlaget startet på nytt. Kvæfjordeidet travbane, like over grensa til Kvæfjord kommune, ble åpnet 24. juni 1982. Travaktiviteten ble flyttet til Harstad Travpark da den ble åpnet i 1995.

## Kilder
*Harstad Travpark
**Harstad Travpark: Om Harstad Travpark (besøkt 29. august 2012)
**Harstad Travpark: Banedata (26. november 2008, besøkt 29. august 2012)
*Heidi Raaen: Trav fakta (sic) (besøkt 29. august 2012)
*Harstad og Oppland Travlag: Presentasjon uke 16 (17. april 2011, besøkt 29. august 2012)
Dong Bang Song Hong

**Dong Bang Song Hong** (vietnamesisk: **Đồng Bằng Sông Hồng**, «Den røde elvs delta») er en av Vietnams regioner og består av ni provinser. Hver av provinsene er ganske små, men likevel folkerike. Regionens provinser ligger omkring Den røde elv, herunder hovedstaden Hanoi og byområdene rundt Hải Phòng (som begge er selvstyrte provinser).

Innbyggerantallet i regionen er totalt ca. 18 millioner.

## Provinser
Regionen består av ni provinser i tillegg til to selvstyrte kommuner.
Nord-Norge Travforbund

**Nord-Norge Travforbund** er et regionalt forbund for travsport i Nord-Norge. Det ble stiftet i 1991 og er tilsluttet Det Norske Travselskap. 14 travlag i Nord-Norge er medlem av Nord-Norge Travforbund.

## Kilder
*Nord-Norge Travforbund 
**Nord-Norge Travforbund: Om forbundet  (besøkt 30. august 2012)
*Harstad og Oppland Travlag: Presentasjon uke 16 (17. april 2011, besøkt 30. august 2012)
Nam Trung Bo

**Nam Trung Bo**, vietnamesisk **Nam Trung Bộ** (Nordlige sentralkyst) er en region i Vietnam. Regionen består av den uavhengige kommunen Danang i tillegg til åtte provinser.

## Provinser

## Referanser
Tay Nguyen

**Tay Nguyen**, vietnamesisk **Tây Nguyên**, også kalt **Det sentrale høylandet** er en region i den sørlige delen av Vietnam. Regionen har fem provinser, hvorav ingen har kystlinje. Tay Nguyen ligger på et platå på grensen til de sørlige delene av Laos og den østre delen av Kambodsja.

## Provinser

## Flora og fauna
Tay Nguyen er hjem til flere truede arter i Vietnam, blant annet indokinatiger, den store gauren,  vill vannbøffel, banteng og asiatisk elefant
José Froilán González

**José Froilán González** (født 5. oktober 1922 i Arrecifes, død 15. juni 2013 samme sted) var en argentinsk Formel 1-fører, som var spesielt kjent som den første som vant et Formel 1-løp for Ferrari, i Storbritannias Grand Prix 1951. Han ble nummer to i verdensmesterskapet i , bak landsmannen Juan Manuel Fangio.

González deltok i 26 Grand Prix-løp i verdensmesterskapet fordelt over ni sesonger (1950–1957 og 1960), foruten et stort antall løp utenfor mesterskapet. På de 26 verdensmesterskapsløpene vant González to seiere (Storbritannias Grand Prix 1951 og Storbritannias Grand Prix 1954), syv andreplasser, seks tredjeplasser, tre pole positions, seks raskeste runder, og han scoret i alt 72  poeng. Han vant også Coppa Acerbo i 1951, og i 1954 vant han 24-timersløpet i Le Mans sammen med Maurice Trintignant.

## Resultater fra Formel 1-verdensmesterskapet
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
*  - Delt kjøring
*  - Raskeste runde delt med Alberto Ascari

## Referanser


## Eksterne lenker
*  Video: Hyllest til Froilan Gonzalez av Fernando Alonso
Dong Nam Bo

**Dong Nam Bo**, vietnamesisk **Đông Nam Bộ** (Sørøst region) er en region i den sørlige delen av Vietnam. Regionen inkluderer den selvstendige kommunen Ho Chi Minh-byen, i tillegg til fem provinser. Dette er den regionen i hele Vietnam med best økonomi.

## Provinser

## Viktige byer
*Ho Chi Minh-byen er den største byen i hele Vietnam med en befolkning på mer enn 7,2 millioner. Storbymetropolen har et innbyggertall på nærmere 10 millioner. 
*Bien Hoa er en industriby hvor Bien Hoa Air Base er plassert. Byen er en del av Ho Chi Minh-byens storbyområde. 
*Vung Tau er hjem for Vietnams petroleumsindustri, og er et kjent turistmål.
*Tay Ninh er byen hvor caodaismen ble etablert.
*Thu Dau Mot er en industriby. Den er en del av Ho Chi Minh-byens storbyområde. 
*Dong Xoai hovedstaden i Binh Phuoc-provinsen.
Reidun Buer Skogvold

**Reidun Buer Skogvold** (født 1938) er en norsk tidligere friidrettsutøver fra Oslo. Hun fikk kongepokalen hele fire ganger, under NM i 1955, 1956, 1957 og 1959.  200 meter. Hun representerte IL i BUL.

Hun satte også en rekke norske rekorder. På 60 meter senket hun rekorden fra 7,7 til 7,5 i 1964. En tid hun tangerte året etter. Hun ble første norske kvinne under 12 sekunder på 100 meter da hun løp på 11,8 under et møte i Helsingør i juli 1959. Tiden ble tangert tre ganger før Berit Berthelsen senket den med et tidel i 1966. Buer Skogvold tangerte Anne-Lise Thoresens norske 200 meter rekord på 25,4 i 1955. Etter dette forbedret hun den hele fire ganger, og siste gang til 24,5 i på Hamar i august 1959. 

Buer Skogvold vant NM på 60 meter to ganger, i 1955 og 1956. Hun tangerte mesterskapsrekorden i 1955, og satte ny mesterskapsrekord i 1956 med tiden 7,6. Dette var siste gangen øvelsen var med i hovedmesterskapet utendørs. 100 meter vant hun under fire NM. I 1957 på mesterskapsrekord, 12,2 sekund. Hun vant også 3 sølvmedaljer på distansen. Hun vant 200 meter seks ganger på rad fra 1955 til 1960. Hun presterte mesterskapsrekord i 1956 og norsk rekord i 1959. 

## Medaljer i norske mesterskap

## Se også
* Mestvinnende utøvere i NM i friidrett

## Referanser
Thunnus tonggol

***Thunnus tonggol*** er en liten tunfiskart.

Den dypeste delen av kroppen er under midten av første ryggfinne. Andre ryggfinne er høyere enn den første. Brystfinnene er korte til moderat lange. Buksiden er sølvhvit med fargeløse, ovale flekker som er ordnet i horisontale rader. 

Rygg-, bryst- og bukfinnene er svarte. Tippene på andre ryggfinne og gattfinnen har et innslag av gult. Gattfinnen er sølvfarget. Småfinnene er gule med grå kanter. Halefinnen er svart med gulgrønne streker. Svømmeblære mangler, eller er svært redusert. Maksimal lengde er 130&nbsp;cm, og vanlig lengde er 40&ndash;70&nbsp;cm.

*Thunnus tonggol* lever epipelagisk, som regel i kystfarvann. Den unngår elvemunninger og lignende områder med grumset vann og lav saltholdighet. Arten svømmer ofte i stimer med varierende størrelse. Den er en opportunist som jakter på mange ulike arter krepsdyr, blekkspruter og fisker.

Utbredelsen er begrenset til det indopasifiske området. Her finnes arten fra Japan via Filippinene og Ny-Guinea til nordlige deler av Australia. Den finnes ved Sundaøyene, India, sørlige del av Den arabiske halvøy, i Rødehavet og utenfor kysten av Somalia. 

Fisket etter arten har størst betydning i Sørkinahavet utenfor Thailand og Malaysia og i den nordlige delen av Arabiahavet. Det finnes ingen pålitelig fangststatistikk, og arten forveksles ofte med gulfinnetun.

## Litteratur
* 

## Eksterne lenker
* 
* 
*
Nguyễn Đức Uýnh

**Nguyễn Đức Uýnh** (født 1955) er en tidligere profesjonell sportsskytter (pistol) fra Vietnam, og representerte hjemlandet. Han deltok under Sommer-OL 1980 i grenen skyting. I 1980 var han med i 25 m silhuettpistol mixed klasse hvor han fikk en delt 26.-plass med 40 deltagere.

## Eksterne lenker
*
Phan Huy Khảng

**Phan Huy Khảng** (født 30. august 1938) er en tidligere profesjonell sportsskytter (pistol) fra Vietnam, og representerte hjemlandet. Han deltok under Sommer-OL 1980 i Moskva i grenen skyting. I 1980 var han med i 50 m pistol hvor han ble nummer 20 av 33 deltagere.

## Eksterne lenker
*
Nguyễn Tiến Trung

**Nguyễn Tiến Trung** (født 4. juli 1962) er en tidligere profesjonell sportsskytter (rifle) fra Vietnam, og representerte hjemlandet. Han deltok under Sommer-OL 1980 i grenen skyting. I 1980 var han med i 50 m helmatch, tre stillinger hvor han ble nummer 29 av 39 deltakere og i 50 m liggende hvor han fikk en delt 48.-plass av 56 deltakere.

## Eksterne lenker
*
Ametystkantarell

**Ametystkantarell** (*Cantharellus amethysteus*) er en sjelden art blant kantarellene, og er spiselig på lik linje med andre kantareller. Den skiller seg fra vanlig kantarell ved at den kan få et gråfiolett overtrekk på hatten. Tidligere har den nok vært forvekslet med vanlig kantarell, og ble registrert første gang i Norge i 1998.

## Beskrivelse
Som andre arter blant kantarellene har den gaffelgrenete ribber under en traktformet hatt som løper nedover stilken. Den kan være vanskelig å skille fra kantarell (*Cantharellus cibarius*) og har nok tidligere vært forvekslet med den, men den har likevel noen særegne kjennetegn.  Hatten kan få et skjellet og gråfiolett overtrekk, kjøttet endrer farge ved trykk, og sporene er generelt sett noe større. Ametystkantarellen kan dessuten være mer kjøttfull enn vanlige kantareller og ser ut til å foretrekke rikere leirjord. 

## Utbredelse
Den vokser gjerne i edelløvskog, særlig hasselkratt. Den danner nemlig mykorrhiza med hassel, og sannsynligvis med lind. Det er gjort omkring 200 funn i Norge på omkring 80 steder langs kysten fra østlandet ved grensen mot Sverige til Kristiansund. Den er vurdert som *livskraftig* (LC) i den norske rødlista for 2021, men ble vurdert som *nær truet* (NT) i rødlista for 2010. Nye forekomster med ametystkantarell kan registreres, enten via en soppforening, til Naturhistorisk museum ved Universitetet i Oslo, eller via Artsobservasjoner. Utbredelsen i verden er konsentrert i Europa, men det er gjort noen få funn i vestlige deler av Nord-Amerika.

## Bruk

Siden den lett kan forveksles med vanlig kantarell er det rimelig å anta at den er blitt høstet og spist på lik linje med vanlige kantareller.

## Referanser




## Eksterne lenker
* 
* Normlisten 2020 - Norges sopp- og nyttevekstforbund (pdf)
Đỗ Thị Ngân Thương

**Đỗ Thị Ngân Thương** (født 10. mars 1989 i Hanoi, Tonkin) er en vietnamesisk kvinnelig turner, og representerte hjemlandet under Sommer-OL 2008 i Beijing og 2012 i London. Hun deltok i grenen turn. I 2012 var hun med i kvalifiseringen for skranke og bom hvor hun ble henholdsvis nummer 73 av 79 deltakere og 70 av 83 deltakere.

## Eksterne lenker
* 
*  Profil på London2012.com
*  Profil på BBC Sport Olympics 2012
*  Profil på Sports.Yahoo.com 2012
*  Profil på www.NBColympics.com 2012
Silje Nordnes

**Silje Therese Reiten Nordnes** (født 1984) er en norsk programleder i NRK. Hun er særlig kjent som programleder for *[[P3morgen]]* (2012–2019) og *[[Maskorama]]* (fra 2020). Nordnes har mottatt utmerkelser fra Prix Radio, og vært nominert til Gullruten i 2022 og 2025.

## Bakgrunn og privatliv
Nordnes ble født 28. november 1984 i Trondheim. Som halvannet år gammel flyttet hun med familien til Oppeid i Nordland, hvor hun vokste opp. Hun har en bachelorgrad i latinamerikanske studier fra Universitetet i Oslo, og har i tillegg studert journalistikk ved Høgskolen i Volda.

Hun har stått frem som lesbisk. Fra 2018 til 2021 var hun i et forhold med musikeren Fay Wildhagen.

## Karriere
### Radioprogrammer
Før hun begynte i NRK P3, arbeidet hun i Radio Nova og NRK Nordland.

Fra 2012 til 2019 var Nordnes programleder for *[[P3morgen]]* på NRK P3, sammen med Ronny Brede Aase og Markus Neby. Programmet mottok flere priser under radiobransjens Prix Radio, blant annet «årets programleder/programlederteam» i 2014 og 2015.

Hun var også programleder for *[[VG-lista]] Topp 20* på Rådhusplassen i Oslo i 2014, sammen med Aase. I 2015 og 2016 deltok de som sidekick-programledere under sendingens pauser.

I perioden 2012–2017 var Nordnes en av programlederne for innsamlingsaksjonen *[[P3aksjonen]]*, sammen med blant andre Ronny Brede Aase, Live Nelvik, Mathias Nylenna, Niklas Baarli og Tuva Fellman. I forbindelse med TV-aksjonen 2015, som gikk til Regnskogfondet, deltok hun og Fellman i Nordsjørittet 9. juni 2016 som en del av markeringen.

Etter terrorangrepet i Orlando 12. juni 2016 uttrykte Nordnes sterke følelser på direkten i *P3morgen*. Hun ble tydelig preget av hendelsen og tok til tårene under sendingen. Innslaget ble filmet og delt på programmets Facebook-side, og fikk stor oppmerksomhet, med over  delinger på én time. Hendelsen ble omtalt i flere riksdekkende medier, blant annet *[[VG]]* og *[[Dagsavisen]]*, og ble kåret til «årets radioøyeblikk» under Prix Radio i 2017.

### Fjernsyn
I 2017 var Nordnes programleder for *[[Skårungen]]*, som ble sendt på NRK.

Siden 2020 har hun ledet *[[Maskorama]]*, den norske versjonen av det internasjonale konseptet **. For sin innsats i programmet har hun blitt nominert til Gullruten i kategorien «beste programleder – underholdning» i 2022 og 2025, og til publikumsprisen i 2022.

Nordnes har også vært en av programlederne for *[[Sommeråpent]]* på NRK1 ved flere anledninger, og ledet Melodi Grand Prix 2021. I 2025 ble hun programleder for *[[20-stjerners sommerferie]]* på NRK.

### Deltagelse i programmer
Nordnes deltok i sesong 2 av *[[MasterChef Norge]]* på TV3 i 2013. I 2017 var hun med i *[[4-stjerners middag]]* på TVNorge, sammen med Vibeke Klemetsen, Jan Thomas og Markus Bailey. I 2024 deltok hun i sesong 5 av realityserien *[[Kompani Lauritzen]]*.

### Podcast
I 2022 ledet Nordnes NRK-podcasten *Kjærlighetssorg*.

## Referanser


## Eksterne lenker
* 
* 
*
FLK «Admiralen»

__NOTOC__

**FLK «Admiralen»** var det første moderne flytende hvalkokeriet og ble i sesongen 1905/06 det første kokeriet som opererte i Antarktis. Skipet ble bygget ved Pile & Co. i Sunderland i 1869 som lasteskip DS «Ariadne» for Ryde & Co. i London. Etter å ha blitt solgt til Belgian Royal Mail Co. (London) i 1873, ble hun videresolgt i 1875 til John Hall jr. & Co. (London) og omdøpt «Gibraltar». Sandefjordsrederen Christen Christensens selskap  A/S Ørnen kjøpte skipet i 1904 for £3&nbsp;750, og hun ble ombygget til hvalkokeri ved Framnæs Mekaniske Værksted og omdøpt «Admiralen».

«Admiralen» var utstyrt med hakkekniv med elevator, fire kokekjeler som kunne produsere 100-120 fat i døgnet og en pressekjele med en kapasitet på 10 fat i døgnet. Den første sesongen, 1904/05, fanget «Admiralen» ved Spitsbergen, men på grunn av hvalfredningen langs Finnmarkskysten var det stor konkurranse på feltene lenger nord. Neste sesong dro derfor «Admiralen» sammen med to hvalbåter sørover, inspirert av Carl Anton Larsens etablering av en hvalfangststasjon i Grytviken på Sør-Georgia året før. Bestyrer for ekspedisjonen var Alexander Lange, mens kaptein på «Admiralen» var Søren Andersen som hadde deltatt på ekspedisjonene med «Jason» 1892–1894. Skipet ankom New Island på Falklandsøyene julaften 1905 og fanget i løpet av en måned 40 mindre hval. Deretter fortsatte hun til Admiralty Bay på Sør-Shetlandsøyene for å jakte på større hval, og var dermed det første flytende kokeri som drev fangst i Antarktis. Sesongen etter ble det igjen fanget ved Falklandsøyene og Sør-Shetlandsøyene, denne gang med FLK «Vesterlide» som hjelpekokeri.

«Admiralen» ble i 1909 solgt til Bryde & Dahls Hvalfangerselskap i Sandefjord, deretter til Alaska Whaling Co., kontrollert av Lars Christensen, i 1912. Dette selskapet ble avviklet i 1914, og «Admiralen» ble solgt til Admiralen A/S ved Johan Bryde i Sandefjord. I 1918 ble det solgt videre til Knud Olsvik i Ålesund. I 1926 ble «Admiralen» strøket fra skipsregisteret. Hennes endelige skjebne er ukjent.

## Skipet
I 1907 var tonnasjen 1&nbsp;517,49 bruttoregistertonn og 905,80 nettoregistertonn. Hovedmaskinen var samme år en compound dampmaskin med arbeidstrykk 80 psi og ytelse på 800 ihk (indikerte hestekrefter) og 163 nhk (nominelle hk).

## Se også
*Liste over flytende hvalkokerier

## Kilder
*
*
**Aarbog for Norges handelsmarine 1907* (side 184) - Sjøfartskontoret, Kristiania 1908. 

## Eksterne lenker
* Ringstad, Jan Erik (2005): «''Admiralen'' til Sydishavet – et 100 års minne»  i *Kulturminner*, Sandar Historielag
* ADMIRALEN lardex.net
Nordic Infrastructure Conference

**Nordic Infrastructure Conference** (**NIC**) er en årlig IT-konferanse med foredrags- og fordypningssesjoner på Microsoft-teknologi og tredjepartsprodukter, -verktøy og -tjenester.  Målgruppen er IT-profesjonelle som jobber med distribusjon, administrasjon, sikring og mobilisering av Microsoft-løsninger. Konferansen ble arrangert første gang i Oslo Spektrum i januar 2012 med  deltagere.

## Eksterne lenker
*
Carl Berner (andre betydninger)

**Carl Berner** har flere betydninger:

* Carl Christian Berner (1841–1918 i Christiania), norsk skoledirektør og politiker 
* Hans sønn, Carl Berner (1877–1943), norsk arkitekt
* Carl Berners plass (Oslo), plass, trafikknutepunkt
* Carl Berner (strøk) i Oslo
*Carl Berners plass stasjon og Carl Berners plass holdeplass - stoppesteder for T-bane, buss og trikk
*Carl Berner Studenthus – Studentboliger for Studentsamskipnaden i Oslo og Akershus
*Carl Berner Apotek, idag Boots Apotek Carl Berner
* Carl Berner Sound System – et punk/rock'n'roll-band fra Oslo
Ovenbakken

**Ovenbakken** (1–67, 2–52) er en kommunal vei på Østerås i Bærum. Veien er i underkant av 1&nbsp;km lang og starter i Eiksveien like nedenfor Østerås bo- og behandlingssenter. Veien går derfra opp bakken og forbi Østerås kjøpesenter og videre rundt og ender opp ved Otto Ruges vei. Den passerer også Otto Ruges vei litt tidligere. Ellers starter/slutter Østeråsen, Niels Leuchs vei og Nordgrenda i Ovenbakken.

## Referanser
Erdaojiang

**Erdaojiang** (kinesisk: 二道江区; pinyin: *Èrdàojiāng Qū*) er et distrikt i byprefekturet Tonghua i provinsen Jilin i Folkerepublikken Kina.

Bydistriktet har et areal på 378 kvadratkilometer og teller 138.227 innbyggere.

## Administrative enheter
**Subdistrikter**:
*Øst-Tonghua (东通化街道), Taoyuan (桃园街道)

**Subkommuner:**
*Wudaojiang (五道江镇), Tiechang (铁厂镇), Yayuan (鸭园镇)

**Kommune:**
*Erdaojiang (二道江乡).

## Referanser


## Eksterne lenker
* Infoside